text: TV SYDs afstemning: STORT nej på torsdag
  30 november 2015 kl. 19.19
  Her til aften kørte en afstemning på tvsyd.dk om, hvad syddanskerne stemmer på torsdag, og ifølge afstemningen bliver det et rungende nej 3. december.
  TV SYD lavede her til aften en ganske uvidenskabelig og ikke-repræsentativ afstemning om, hvad TV SYDs syd- og sønderjyske seere har tænkt sig at stemme på torsdag. Og skal man tro afstemningen, så bliver det et rungende nej den 3. december fra det syd- og sønderjyske.
  I skrivende stund har over 2600 personer deltaget i afstemningen, og her siger hele 68 % af deltagerne i afstemningen, at de har tænkt sig at stemme ”nej” på torsdag. 28 % af deltagerne har tænkt sig at stemme ”ja” til folkeafstemningen om retsforbeholdet.
  4 % af deltagerne i afstemningen er fortsat i tvivl. Men de har altså også et par dage endnu til at finde ud af, hvad de har tænkt sig at stemme.
  Du kan følge afstemningen eller selv stemme nedenfor.
  